open-index/open-wikipedia-markdown huggingface dataset:
Ole Jørgen Rawert

**Ole Jørgen Rawert** (født 3. januar 1786 i København, død 11. juli 1851) var en dansk fabrikkembetsmann, tollinspektør og industrihistoriker, sønn av arkitekt Jørgen Henrik Rawert. Han er særlig kjent for sine tegninger av miljøer, steder og bygninger.

Etter å ha fullført studier ble han ansatt i Kommercekollegiet. I 1811 ble han medutgiver av *Handels- og Industritidende* og året etter medlem av fabrikkdireksjonen. Han fikk kongelig understøttelse til en utenlandsreise og var i flere land i Europa i perioden 1816–1819 for å gjøre seg kjent med de industrielle forhold.

På alle sine reiser i Danmark i årene 1805 til 1849 tegnet han; det finnes bevart mer enn  av hans illustrasjoner i Det Kongelige Bibliotek, de fleste av dem er datert.

I 2005 ble en del av akvarellene utgitt i bokform av Niels Peter Stilling.

## Referanser


## Eksterne lenker
*
Davide Santon

**Davide Santon** (født 2. januar 1991) er en italiensk tidligere fotballspiller.

Tidligere har han spilt for  og . Han er en offensiv back som kan bekle begge backposisjonene.

## Klubbkarriere
### Inter
Santon dro til Inter som 14-åring, fra Ravenna. Han var i utgangspunktet ving, men ble snart flyttet ned til en mer defensiv rolle. Etter å ha hjulpet Inters U-20-lag å vinne 2006&ndash;07 U-20-serien, ble han kalt opp til førstelagets treningsleir i Syd-Tirol før 2008–09-sesongen.

José Mourinho satte Santon på benken i Champions League-kampen mot Panathinaikos i september og i de tre kommende kampene, men Santon ble ikke byttet inn. 21. januar 2009 debuterte han, i kvartfinalen av Coppa Italia mot Roma, hvor han spilte hele kampen. Bare fire dager senere fikk han debuten sin i Serie A, i en 1-0-seier mot Sampdoria. Debuten i Europacup-sammenheng kom mot Manchester United, hvor han hadde ansvaret for å markere Cristiano Ronaldo. Santon fikk mye skryt for prestasjonen sin, og Ronaldo sa: «Jeg ble imponert av Santon, han er en veldig interessant kar og en stor fotballspiller». Totalt fikk Santon 13 seriekamper fra start og kom inn som innbytter i to den sesongen, og vant med det sin første store tittel, Serie A 2008–2009.

I 2009&ndash;10-sesongen var Santon mye skadet, men fikk nok kamper til å kunne innkassere sin andre Serie A-tittel.

Santon startet 2010&ndash;11-sesongen som back-up for Cristian Chivu og Maicon, men fordi både Maicon og Chivu pådro seg skader, ble Santon igjen et førstevalg i november. Inter gikk inn i en periode med mange skader og Santon ble deretter dyttet opp som ving, mens Iván Córdoba og Javier Zanetti ble foretrukket på backplassene.

### Utlånt til Cesena
På overgangsvinduets siste dag, 31. januar, ble Santon sendt ut på lån til Cesena, mens Yuto Nagatomo gikk motsatt vei.

### Newcastle United
30. august 2011 offentliggjorde Newcastle United at de hadde signert Santon, og det antas at overgangssummen var på rundt £5 millioner.

### Landslagskarriere
Santon har spilt for  siden han debuterte på U-16-landslaget, og fikk debuten sin for a-landslaget i en vennskapskamp mot , 6. juni 2009 i Pisa. Han ble kalt opp i Italias tropp for Confederations Cup 2009, men forble ubenyttet reserve i mesterskapet.

## Meritter
### Klubb
;Internazionale
* Serie A (2): 2008–09, 2009–10
* Coppa Italia (1): 2009–10
* UEFA Champions League (1): 2009–10
* Supercoppa Italiana (1): 2010
* VM i fotball for klubblag (1): 2010

## Referanser


## Eksterne lenker
*
Sándor Arnóth

**Sándor Arnóth** (1960–2011) var en ungarsk politiker.

Arnóth ble i 2006 innsatt som ordfører i hjembyen Püspökladány og han ble gjenvalgt til dette embetet i 2010. Han var medlem av det politiske partiet Fidesz – Magyar Polgári Szövetség. Arnóth døde i en bilulykke den 16. mars 2011 i nærheten av den ungarske byen Bag. Arnóth satt som medlem av nasjonalforsamlingen i Ungarn mellom 1998 og 2008 og fra 2010 og frem til sin død i mars 2011. 
 

## Referanser

## Eksterne lenker
* Arnóth Sándor az mkogy.hu-n
* Arnóth Sándor honlapja
Michael Showers

**Michael Showers** (født 1966, død august 2011) var en amerikansk skuespiller som var best kjent for sin rolle som kaptein John Guirdy fra TV-serien Treme på TV-kanalen HBO. 

Den 25. august 2011 ble Showers kropp oppdaget i Mississippi-elven i nærheten av New Orleans, Louisiana etter å ha blitt meldt savnet av kjæresten hans. Det var en kaptein på en elvebåt som oppdaget det flytende liket. New Orleans-politiet fastlso etter en obduksjon at Showers hadde vært død i minst to dager da kroppen hans ble funnet i elven.

## Referanser


## Eksterne lenker
*
Gidone Busch

**Gidone Busch** var en 31 år gammel jøde som ble skutt og drept av politimenn tilhørende New York City Police Department den 30. august 1999 i Brooklyn. 

Busch som var en mentalt forstyrret mann som led av nyre-sykdom, viftet med en hammer og truet politiet da han ble skutt. Drapet var svært kontroversielt fordi Busch var bevæpnet med en hammer og virket truende overfor politiet ettersom de mente at han representerte en trussel mot politimennene og hadde unnlatt å følge gjentatte ordrer om å slippe hammeren. Buschs mor Doris Busch-Boskey og hennes advokater innleverte et søksmål der de hevdet at hans sivile rettigheter hadde blitt krenket av politimennene. Dødsfallet hans skapte mye medieoppmerksomhet og politiet ble anklaget som for raske til å bruke dødelig makt. 

## Eksterne lenker
* https://web.archive.org/web/20080608231921/http://www.villagevoice.com/news/0350,little,49329,5.html
Van Muydenbukta

**Van Muydenbukta** er en 5,5 km bred, grunn bukt på nordsiden av Bellsund, sørøst på Nordenskiöldkysten og helt sørvest i Nordenskiöld Land på Spitsbergen, Svalbard. Bukta avgrenses i øst av Reiniusøyane og i vest av Slettneset og i videre forstand Kapp Martin. I denne bukta ligger deltaet til Ytterdalselva som kommer fra Erdmannbreen. Bukta ligger i Nordenskiöld Land nasjonalpark.

## Eksterne lenker
*
Lågnesbukta

**Lågnesbukta** er en 3 km bred, grunn bukt på nordøstsiden av Bellsund, helt sørvest på Nordenskiöldkysten og  Nordenskiöld Land, på Spitsbergen, Svalbard. Bukta avgrenses i vest av Lågneset og i øst av Kapp Martin som har fyrlykt. Bukta ligger i Nordenskiöld Land nasjonalpark.

## Eksterne lenker
*
Fridtjovhamna

**Fridtjovhamna** er en 2,5 km bred bukt på nordsiden av Van Mijenfjorden like før Bellsund, sørvest i Nordenskiöld Land på Spitsbergen, Svalbard. Bukta avgrenses i vest av Hamnodden og Akselsundet, og i øst av Kapp Schollin. Utenfor strekker Akseløya seg sørover. Innerst i denne bukta ligger Fridtjovbreen helt ut i bukta, med bekslende brefront. Bukta ligger i Nordenskiöld Land nasjonalpark.

## Eksterne lenker
*
W.A.S.P. (album)

***W.A.S.P.*** er debutalbumet til det amerikanske heavy metal-bandet W.A.S.P.. Albumet ble utgitt 17. august 1984 via Capitol Records. Det opprinnelige navnet til W.A.S.P.s debutalbum var ***Winged Assassins***.

Singelen «Animal (F**k Like a Beast)» ble droppet fra albumet av plateselskapet Capitol på grunn av den kontroversielle teksten. Øvrige singelutgivelser var «I Wanna Be Somebody», «L.O.V.E. Machine» og «School Daze».

I 1998 ble debutalbumet gjenutgitt på en CD der låtene «Animal (F**k Like a Beast)» og «Show No Mercy» fra singelen «Animal (F**k Like a Beast)» samt The Rolling Stones-coverlåten «Paint It Black» ble lagt til.

## Sporliste

## Personell

## Referanser
Kaldbukta

**Kaldbukta** er en 11,5 km bred, grunn bukt på nordsiden av Van Mijenfjorden, sørvest på Nordenskiöld Land på Spitsbergen, Svalbard. Bukta avgrenses i øst av Blåhuken og i vest av den smale Svartodden. I denne bukta ligger deltaet til Reindalselva. Den ligger i Nordenskiöld Land nasjonalpark.

Kaldbukta har vært svært viktig i fangstsammenheng, fordi den mektige Reindalen (Svalbards største dal) her møter havet, og det ble mulig å bruke stedet til jakt og utskiping av jaktutbytte fra dalstrøkene. I andre halvdel av juli 1998 oppførte Johan Hagerup et hus på Vengsletta innerst i Kaldbukta, kalt «Byssa» eller «Conway Valley», og dette huset ble brukt som hovedstasjon for fangst av svalbardrein. Huset ble reist med økonomisk bistand fra konsul Holmboe i Tromsø. 

Anlegget inngikk i grenseområdet mellom det som utgjorde Fangstfelt 6 (Braganzafeltet) og Fangstfelt 7 (Lågneset). Området ble brukt i norsk pelsdyrfangst i tiden før andre verdenskrig. 

Videre østover finner vi hytta «Pluto» inne i deltaet av Reindalselva, under foten av Litledalsfjellet (864 m). Og helt i sørøst i bukta ved utløpet av Litledalen og rett under fjellet Blåhuken, ligger to kulturminner ved siden av hverandre: En pomor-russisk hustuft og en mindre norsk bistasjon fra fangstperioden i mellomkrigstida. Øst for dette igjen følger noen kilometer videre Blåhukhytta.

## Referanser


## Eksterne lenker
* 
* «Byssa» på Vengsletta, kulturminnets beskrivelse i Riksantikvarens kulturminnedatabase.
* Russisk pomorstasjon, beskrivelse i Riksantikvarens kulturminnedatabase.
* Bistasjon i sørøst, beskrivelse i Riksantikvarens kulturminnedatabase.
* Oppslag i Stadnamn på Svalbard (med kart) - Norsk polarinstitutt.
Jerry Mateparae

**Jeremiah «Jerry» Mateparae** (født 1954) er en nyzealandsk hæroffiser (generalløytnant) som fra 31. august 2011 til 31. august 2016 var generalguvernør i Kongeriket New Zealand. Han er den første maori som har blitt sjef for det nyzealandske forsvaret. 

## Militær karriere

Mateparae vervet seg i 1972 til New Zealands hær og tjenestegjorde som soldat. I 1976 tok han offisersutdannelse i Australia. Senere har han tatt stabsskole i Storbritannia og Australia. Mateparae har mastergrad fra University of Waikato.

Han har ført befal på tropps-, kompani- og bataljonsnivå og har arbeidet ved militære skoler. I tillegg til tjeneste i hæren har han også tjenestegjort i New Zealand Special Air Service. Fra 1994 til 1995 var han militærobservatør for UNTSO i Sør-Libanon. Mateparae førte i 1998 befal over den fredsbevarende styrken Operasjon Belisi, som ble satt inn på den borgerkrigsherjede øya Bougainville i Papua Ny-Guinea. Mateparae hatt ledende stillinger i New Zealands forsvar. I 1999 ble han øverstkommanderende for landstridskreftene og fra desember samme år til juli 2001 ledet han New Zealands tropper i Øst-Timor. I 2002 ble han hærsjef. Han ble forfremmet til generalløytnant og overtok stillingen som forsvarssjef i 2006. Mateparae ble i august 2010 utpekt til sjef for etterretningstjenesten Government Communications Security Bureau (GCSB), der han begynte i februar 2011, men trakk seg 1. juli 2011 fra sjefsstillingen i påvente av å overta som generalguvernør. 

## Generalguvernør

Utnevnelsen til generalguvernør ble kunngjort i mars 2011 og ble godkjent av dronning Elizabeth II av New Zealand 7. mars 2011. Mateparae ble innsatt som generalguvernør 31. august 2011. Han overtok etter Anand Satyanand.

Mateparaes periode som generalguvernør utløp 31. august 2016. Han ble etterfulgt i embetet av Patsy Reddy.

## Utmerkelser
I 1999 ble Mateparae utnevnt til offiser av New Zealands fortjenstorden for sin innsats på Bougainville. Han ble i 2011 forfremmet til ridder storfølgesvenn i samme orden, ble med dette adlet og fikk rett til å føre tiltaleformen *[[sir]]* foran sitt navn. Mateparae er også følgesvenn av Dronningens tjenesteorden, samt innehaver av New Zealand Operational Service Medal, New Zealand General Service Medal 1992 (Non-Warlike), New Zealand Armed Forces Award with clasp og East Timor Medal, samt FN-medaljen i UNTSO-bånd. I 2011 ble han tildelt den singaporske ordenen Darjah Utama Bakti Cemerlang (Tentera). Han er *Fellow* av New Zealand Institute of Management.

I kraft av embetet som generalguvernør var Mateparae ordenskansler for de nyzealandske ordenene New Zealand-ordenen og New Zealands fortjenstorden og første følgesvenn av Dronningens tjenesteorden.

## Referanser


## Eksterne lenker
* Biographical Notes, New Zealand Defence Force
Braganzavågen

**Braganzavågen** er ei tidevannsbukt som utgjør den helt indre delen av Van Mijenfjorden på vestkysten av Spitsbergen. Den er en del av det geografiske skillet mellom Nordenskiöld Land og Heer Land.

Bukta har innløp fra Sveabukta via Sveasundet og strekker seg om lag seks kilometer i nordøstlig retning fra Barryneset og Crednermorenen til Kjellströmelvas delta i bunnen.

Deler av Sveagruva ligger på nordvestsiden av bukta med vei langs foten av Deinbolltoppane til gruve. På sørøstsiden ligger fjellene Snøvola og Ispallen. Fjellsidene er svært bratte. Bukta er ikke seilbar for skip.

Navnet kommer fra prinsesse Aldegonda av Braganza som var med på en ekspedisjon til Svalbard som var ledet av ektemannen i 1892. 

## Referanser
Gruvelovgivningen i Tyskland

**Gruvelovgivningen i Tyskland** (tysk: *Berggesetze*) er et sett lover som regulerer gruveindustrien, spesielt gruvedriftselskapene og deres ansvar, rettighetene til gruveindustrien og tilsyn av sikkerheten i og rundt gruvene. Ved innføringen av parlamentarisk vedtatte lover, erstattet lovgivningen de tidligere gruveordningene som ble innført av herskapene i land og territorier eller av grunneierne. 

Med fremveksten av industrialiseringen og reformene av statsadministrasjonen på midten av 1800-tallet, ble også den føydale gruvedriften omstilt gjennom en reform. Den spesielle føydalle gruvejurisdiksjonen ble avskaffet og sammen med den tidligere *Patrimonialjustiz* underlagt de ordinære domstoler. Gruvebyenes og gruvestandens tradisjonelle privilegier, som for eksempel fritak fra militærtjenesten, falt bort. Eiendommene fra vasallbergprivilegiene ble konfiskerte. Direksjonsprinsippet til gruvemyndighetene bele erstattet av et inspeksjonsprinsipp, og selskapenes frihet, selvstemdige forvaltning og offentlig ikke-innblanding i privat sektor ble garanert. I stedet for landherrenes tiende ble det ilagt skatt.

Ganske snart ble det innført allmenne gruvelover, som gjaldt generelt for alle former for gruvedrift. Spesielt den raskt voksende andelen av kullgruver bidro til dette:

* Den allmenne gruvelov for de prøyssiske statene av 24. juni 1865 erstattet deler av den allmenne prøyssiske landrett (*Allgemeinen Preußischen Landrecht*) av 5. februar 1752, samt 50 provinsielle gruveordninger. Den innførte blant annet prinsippet om normerte størrelser på gruveområder (*Normalfeld*)
* Loven om fjellregalene i kongeriket Sachsen av 22. mai 1851 avløste fjellordningen av kurfuyrste Christian av 12. juni 1589; den holdt fortsatt fast ved direksjonsprinsippet, men dette ble endret av den allmenne gruvelov for kongeriket Sachsen av 16. juni 1868
* Den allmenne østerrikske gruvelovgivningen av 23. mai 1854 erstattet Joachimsthaler lovgivningen av 1548 og derav avledet lovgivning
Zhang Ye

**Zhang Ye** (født 28. mai 1968) er en kinesisk sangerinne fra Hunan i Kina. Hun er utdannet ved Det kinesiske musikkonservatorium der hun nå jobber som lærer. Hun behersker både opera og pekingopera, men også kinesisk folkemusikk. Hun tok i 1995 en mastergrad i vokalmusikk.

## Referanser
Fjeldbæk

**Fjeldbæk** er et rootsband fra Fredrikstad, dannet ved milleniumskiftet. 

Fjeldbæk oppsto som et overskuddsprosjekt for seks rutinerte østfoldsmusikere med en gjennomsnittsalder på over 50. Per Gunnar Nordbæk er bandets låtskriver og Morten Hansen skriver tekstene, som er på norsk. 

Bandet karakteriserer musikken sin som «crossover»; norskspråklig poprock med islett av roots og americana – med en dreining mot rock etter det andre albumet.  Tematikken dreier seg om små og store ting fra hverdagslivet og spenner fra harselas med tv-programmer til en og annen kjærlighetssang.

## Historie

### Debutalbum 2007
Bandet inngikk treårskontrakt med Tylden & Co. og ga i 2007 ut debutalbumet *[[Onsdagbok]],* produsert av Kyrre Fritzner (De Lillos, Somebody's Darling, Di Derre, Jan Eggum m.fl.). Låta «Lucky Seven» lå på Norsktoppen i 38 uker, og «Stille Regn» debuterte på førsteplass der den ble liggende i fem uker. 

Navnet på albumet oppsto fordi bandet i flere år øvde fast på onsdager. 

### Oppfølgerplate 2011
I 2011 kom oppfølgeren *[[Seint hjem i kveld]]*, også denne produsert av Kyrre Fritzner.

I 2012 ga Øivin Fjeld seg i bandet, etter å ha blitt skadet da han falt gjennom scenegulvet under en konsert i Thailand. Han ble erstattet av Per Øistein Romberg Anderssen.

### Taktskifte, tredjealbum og singler 2016–2019
I 2016 kom albumet *Livet er ganske bra.* Kyrre Fritzner sto på nytt for produksjonen, mens mastringen av et flertall av sporene ble gjort hos Mayfields Mastering i Nashville.

Stilmessig forlot bandet nå countrysounden til fordel til et mer rocka lydbilde.

I 2018 kom de med låta «En urolig sjel», og i mai 2019 kom «Tung i støvla».

### Bandutskiftninger 2019
I 2019 forlot brødrene Nordbæk bandet, dermed var ingen av medlemmene som bandnavnet stammer fra lenger med. Etter en tenkepause gikk Fjeldbæk allikevel videre, forsterket med nykommer Ulf Henning Larsen på bass.

### Digitalt fjerdealbum 2024
I 2024 ga Fjeldbæk ut plata *Folk som oss*, produsert av Fritzner. Utgivelsen gikk direkte til digitale strømmetjenester. 

## Kuriosa

* Bandnavnet er satt sammen av navnet til tre av de originale medlemmene, Øivin Fjeld og de to brødrene Nordbæk.
* Øyvin Fjeld er oppfinneren av G-Sharp-gitaren, som blir benyttet av musikere som Mark Knopfler, Eric Clapton, Unni Wilhelmsen og Jarle Bernhoft.
* Jan Olav Nordbæk er far til bassist Kim Nordbæk (Span, Dog Almighty). 

## Medlemmer

* Øystein Larsen – sang, piano, orgel, synth
* Øivind Kristiansen – trommer og sang
* Morten Hansen – sang, gitarer
* Per Øistein Romberg Anderssen – sologitar (2012–)
* Ulf Henning Larsen – bass (2019–)

### Tidligere medlemmer

* Øyvin Fjeld – sologitar (2000–2012)
* Per Gunnar Nordbæk – piano, orgel, synth, 12-strenger, banjo, mandolin, trekkspill, sang (2000–2019)
* Jan Olav Nordbæk – bass, sang (2000–2019)

## Diskografi

* 2007: *[[Onsdagbok|Onsdagsbok]]* (Tylden & Co.)
* 2011: *[[Seint hjem i kveld]]* (Tylden & Co.)
* 2016: *Livet er ganske bra* (Tylden & Co.)
* 2024: *Folk som oss*

## Referanser
Onsdagbok

***Onsdagbok*** er et musikkalbum med Fjeldbæk, utgitt i 2007. Dette er gruppas debutalbum.

## Sporliste

# «Lucky Seven»
# «Stille regn»
# «Novembernatt»
# «Mannen tvers over gangen»
# «Som en tjuv om natta»
# «Jeg har reist langt»
# «Egentlig var det vel greit»
# «Gatelangs»
# «På en klar dag»
# «Trøst»
# «Vandringsmann»
# «Alt jeg trenger»

## Eksterne lenker
Afrikamesterskapet i friidrett 2008

**Afrikamesterskapet i friidrett 2008** var det 16. Afrikamesterkapet i friidrett, det ble avviklet i Addis Abeba i Etiopia i perioden 30. april til 4. mai 2008.
## Tabell

## Deltakerland

* (11)
* (3)
* (14)
* (10)
* (7)
* (6)
* (18)
* (10)
* (86)
* (1)
* (5)
* (22)
* (9)
* (22)
* (1)
* (39)
* (1)
* (9)
* (7)
* (3)
* (4)
* (1)
* (2)
* (10)
* (29)
* (9)
* (5)
* (7)
* (45)
* (13)
* (12)
* (1)
* (2)
* (8)
* (15)
* (55)
* (4)
* (5)
* (10)
* (12)
* (7)
* (3)

## Resultater
### Menn

### Kvinner
Seint hjem i kveld

***Seint hjem i kveld*** er et musikkalbum med Fjeldbæk. Albumet ble utgitt Tylden & Co. i 2011.

## Sporliste

# «Odins kro»
# «En gylden sommerdag»
# «Kapteinen»
# «Lyn og torden»
# «Seint hjem i kveld»
# «Hvor har du vært»
# «Vi reiser sammen»
# «Naken og gal»
# «Klagesang»
# «Full kontroll»
# «De uskyldige»
Albin Novšak

**Albin Novšak** (født 9. februar 1915 i Bohinjska Bistrica, død 29. januar 1992) var en slovensk skihopper som konkurrerte for Jugoslavia. Han ble nummer 51 av 63 deltakere i VM i Štrbské Pleso i 1935 og nummer 41 av 47 deltakere i OL i Garmisch-Partenkirchen i 1936. I perioden 1934-1936 satte han seks slovenske lengderekorder i skihopping i Planica, den første på 61 meter, den siste på 89,5 meter.

## Referanser


## Kilder
* Sports Reference: Albin Novšak  (besøkt 29. august 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 152
* Liste over slovenske skiflygingsrekorder og bakkerekorder i Planica (slovensk)

## Eksterne lenker
*
Sveabukta

**Sveabukta** er ei tidevannsbukt som går av i nordvestlig retning fra den indre delen av Van Mijenfjorden på vestkysten av Spitsbergen. Den er en del av det geografiske skillet mellom Nordenskiöld Land og Heer Land.

Bukta har innløp mellom Kapp Amsterdam i nordvest og Ottoneset i sørøst hvorfra den fortsetter i underkant av fem kilometer til Crednermorenen og starten av det korte Sveasundet som gir forbindelse videre til Braganzavågen. Farvannet i Sveabukta er urent men seilbart.

Det var bosetning og kullutskipningshavn i Kapp Amsterdam. Det gikk langs vestsiden av bukta til Sveagruva.

## Referanser


## Eksterne lenker
*
Rindersbukta

**Rindersbukta** er en fjordarm av Van Mijenfjorden på vestkysten av Spitsbergen som strekker seg om lag 11 km i sørøstlig retning fra innløpet mellom Ottoneset i nord og Fagerstadneset i sør. Nordmunningen markerer også overgangen til Sveabukta som fortsetter i nordlig retning til Sveagruva.

Fjorden danner en del av det geografiske skillet mellom Heer Land, som ligger i øst, og Nathorst Land, som ligger i vest. Fra fjordbunnen fortsetter Paulabreen i sørøstlig retning mens Scheelebreen går ut i fjorden i sørvest. Ingen isfrie daler vender mot fjordarmen, men på nordbredden strekker den flate Paulamorenen seg til foten av Majorfjellet. Fjordsidene er bratte. 

Fjorden har navn etter den nederlandske hvalfangstskipperen Michiel Rinders.

## Referanser
Torellbukta

**Torellbukta** er en 3,5 km bred bukt øst i Van Mijenfjorden og dannes av deltaet til Danzigelva som har bygget opp Conwentzodden med morenemasser ut mot bukta. På andre siden av odden starter Ingvaldbukta. Bukta ligger 10 km sørvest for Sveagruva, nord i Nathorst Land på Spitsbergen, Svalbard. 

Danzigelva renner gjennom Danzigdalen fra Svalbreen, og fjellsidene utover det flate elvedeltaet er bratte med Birketvedttoppen (1070m) og Lundgrenfjellet (1054 m). 

## Eksterne lenker
*
Aurvågen

**Aurvågen** er navn på geografiske steder i Norge:

*Aurvågen (Svalbard), bukt i Van Mijenfjorden på Svalbard.
Frode Sundsdal

**Frode Sundsdal** (født 1971) er en profesjonell norsk racerbåtfører fra Tvedestrand.

Sundsdal har blant annet kjørt Class 1, verdens største powerboat-klasse, Formel 1- og Formel 2-rundbaneracing. I 1991 ble han juniorverdensmester i klassen T400, og har vunnet tre verdensmesterskap, tre skandinaviske mesterskap, tre europamesterskap og 11 NM-gull. Sundsdal har også 11 verdensrekorder i hastighet i forskjellige klasser. 

Sundsdal ble valgt inn som president i Norges Båtsportforbund 8. november 2008. I oktober samme år ble han også valgt inn i Council i UIM – (Union International Motonautiqe) for fire år. 

Frode Sundsdal står bak Grimstad Powerboat Show (GPS) som første gang ble avviklet 26. – 27. august 2011. Showets høydepunkt ble Sundsdals eget krasj i 200 km/t. 

Sundsdal etablerte Tønsberg Båtrace i samarbeid med Joyce Christine Andersen og Re Motorsport i 2014. Båtracet arrangeres ved Brygga i Tønsberg, og selskapet bak arrangerte VM-runder i UIM klasse F2 i 2015, 2016, 2017, 2018, 2019. Båtracet ble også avholdt i 2020. Løpet ble avlyst i 2021 og 2022 på grunn av coronarestriksjoner. 

## Referanser


## Eksterne lenker
* Sundsdal krasjer i 200 km/t på YouTube
* Sundsdal leder VM F2 i Malaysia på YouTube
* TV Sør intervju på YouTube
Tekstilindustrien i Sauerland

**Tekstilindustrien i Sauerland** er en industri i den historiske regionen Sauerland i Tyskland som går tilbake til middelalderen. I Schmallenberg hadde *Schmallenberger Wullenweber* allerede i 1416 en vev som frem til begynnelsen av tidlig moderne tid ble brukt til produksjonen av linprodukter. Produktene ble solgt lokalt under navnet *Schmallenberger Wand*. Tekstilindustrien i området opplevde et oppsving på 1800-tallet, ikke minst som reaksjon på tapet av inntjeningsmuligheter under krisen i gruveindustrien i kjølvannet av fremveksten av Ruhrområdet. Etter andre verdenskrig, og spesielt i 1950- og 1960-årene, hadde industrien sitt største oppsving, og i mai 1970 var 53,1 % av befolkningen i Schmallenberg ansatt i tekstil- og lærindustrien, mens tallene for resten av Tyskland var 9,6 %. Ved inngangen til det 21. århundre var det en vekst i antall selskaper i tekstilindustrien, og i 2006 eksisterte fortsatt *Veltins Wiethoff und Falke* fra 1800-tallet.
Aurvågen (Svalbard)

**Aurvågen** er en 2,5 km bred bukt øst i Van Mijenfjorden og dannes av deltaet til Bromellelva som har bygget opp Bromellodden. På vestsiden er avgrensningen Collinderodden. Bukta ligger nord i Nathorst Land på Spitsbergen, Svalbard. 

Bromellelva renner gjennom Bromelldalen fra Kvitskarvbreen, og fjellsidene utover det flate elvedeltaet er bratte med Hisingerfjellet (1076 m).

## Eksterne lenker
*
Russekeila

**Russekeila** er en 2&nbsp;km bred bukt nord på Nordenskiöldkysten og helt vest i Nordenskiöld Land, Svalbard. Bukta ligger midt mellom Isfjord Radio og Kapp Starostin, og er en del av Festningen Geotopvernområde. Russekeila er kjent for tufter av pomor-russiske fangsthytter. Linnéelva renner ut i bukta, bare 3&nbsp;km oppe i elva starter Linnévatnet. Bukta Russekeila avgrenses av Lewinodden i vest og Nimrododden i øst, oppkalt etter fangstselskaper som tok utmål her. Lengre vest følger Kapp Mineral, Randvikodden og Kapp Linné (med Isfjord Radio).

Innerst i Russekeila ligger en viktig russisk pomor-fangsthytte fra 1800-tallet, og videre to andre hustufter, gravplass og et russekors fra samme periode.

Russekeila ble tatt som utmål av russeren Arthur S. Lewin i 1904, og utmålet strakk seg bort til Kapp Linné ved åpne havet 3,5&nbsp;km mot nordvest. Lewin fikk oppført ei hytte øst i Russekeila (på Nimrododden) i 1914, og det ble siden brukt til fangstformål, men det forfalt totalt i mellomkrigstiden. Utmålet som Russekeila tilhørte var på 68,7&nbsp;km². Lewin bygde for øvrig også hytter på Kapp Mineral, sør for Kapp Linné, og ved foten av Linnéfjella. Han disponerte også fangsthytta Camp Anthon.

Anleggene inngikk i grenseområdet mellom det som utgjorde Fangstfelt 8 (Kapp Linné). Området ble brukt i norsk pelsdyrfangst i tiden før andre verdenskrig.

På vestsiden av Russekeila (på Lewinodden) reiste Hvalfangstselskapet Nimrod et provisorisk hus, som også ble overtatt av Staten i 1933. Her på Lewinodden finnes også et minnesmerke fra andre verdenskrig.

I nyere har det blitt reist ekspedisjons- og fritidsbygninger i østre del av indre bukt. Helt øst på Nimrododden er det ikke lenger vesentlig synlige rester av verken Lewins hytte eller annen menneskelig aktivitet.

## Referanser


## Eksterne lenker
* 
* Krigsminne på Lewinodden, kulturminnets beskrivelse i Riksantikvarens kulturminnedatabase.
* Russisk pomorhytte, beskrivelse i Riksantikvarens kulturminnedatabase.
* Hustuft, beskrivelse i Riksantikvarens kulturminnedatabase.
* Russisk pomorstasjon med grav og kors, beskrivelse i Riksantikvarens kulturminnedatabase.
* Fangsthytte fra mellomkrigstiden, beskrivelse i Riksantikvarens kulturminnedatabase.
* Ekspedisjons- og forskningsstasjon fra etter 1975, beskrivelse i Riksantikvarens kulturminnedatabase.
* Fritidshytte fra etter 1975, beskrivelse i Riksantikvarens kulturminnedatabase.
Skjåholmentunnelen

**Skjåholmentunnelen** er en veitunnel på 698 meter som går mellom Kargenes og Skjåholmen i Hammerfest kommune i Finnmark. Tunnelen inngår i Statens vegvesens vegprosjekt "Rv. 94 Skjåholmen bru og tunnel" som også omfatter ny bru, Skjåholmen bru, samt 1,5 km ny vei. Strekningen tunnelen erstattet var ulykkesutsatt og hadde dårlig vinterframkommelighet.

Arbeidene med både tunnel og bru hadde oppstart i september 2010. Sprengningsarbeidene med tunnelen startet i januar 2011, etter fire måneder med sprengningsarbeider ble det gjennomslag i mai 2011. Skjåholmentunnelen ble offisielt åpnet for trafikk 22. juni 2012.

Det er skiltet forbud for gående og syklende, som må bruke den gamle veien. Det er også satt opp ferist foran begge innslagene, for å hindre at rein går inn i tunnelen.

## Se også
*Stallogargotunnelen
*Veitunneler i Norge

## Referanser


## Kilder
*Statens vegvesens sider om vegprosjektet Rv. 94 Skjåholmen bru og tunnel
Hollendarbukta

**Hollendarbukta** er en 2 km bred bukt sør i Isfjorden og nordvest i Nordenskiöld Land, Svalbard. Bukta ligger midt mellom Colesbukta og Grønfjorden, og her renner Hollendarelva ut i Isfjorden. I vest avgrenses bukta av Kapp Dresselhuys. Hele Hollendardalen er isfri. På stedet fant man rester av nederlandsk fangstvirksomhet.

## Eksterne lenker
*
Osahalvøya

**Osahalvøya** (spansk: *Península de Osa*) er ei halvøy sørvest i Costa Rica.  Den omfatter en rekke ulike tropiske habitater, deriblant regnskog og våtmark. Store deler av halvøya utgjør Corcovado nasjonalpark, som er landets største nasjonalpark. Osahalvøya er et av områdene i verden med størst biologisk mangfold, og er hjem for over halvparten av Costa Ricas arter.

Osahalvøya tilhører provinsen Puntarenas. Den er delt mellom to kantoner: den nordligste delen tilhører Osa kanton, mens den sørligste delen utgjør en del av Golfito kanton.

Det er lite bebyggelse på halvøya; den største landsbyen er Puerto Jiménez, som har en flyplass og som fungerer som inngangsport til nasjonalparken.

## Eksterne lenker
*
Floridaormeøgle

**Floridaormeøgle** er en ormeøgle som er utbredt i det sørøstlige USA.

Den er som andre ormeøgler tilpasset et underjordisk liv, og mangler lemmer, øyne og øreåpning. Arten finnes helst på steder med tørr, sandig jord som er lett å grave i. Utbredelsen strekker seg fra Highlands County sentralt på Florida-halvøya nordover til Lanier County i det sørlige Georgia.

Floridaormeøglen tilhører en tidlig sidegren på ormeøglenes stamtre, og er den eneste nålevende arten i familien Rhineuridae. Mange fossile arter som regnes til denne familien er kjent fra Nord-Amerika, men fossiler yngre enn miocen er bare kjent fra Florida.

## Litteratur
* 
* 

## Eksterne lenker
* 
* Paleobiology Database – Rhineuridae
*
Puerto Jiménez

**Puerto Jiménez** er en landsby på Osahalvøya i provinsen Puntarenas sørvest i Costa Rica. Distriktet Puerto Jiménez hadde 8&nbsp;789 innbyggere i 2011. Landsbyen ligger ved Golfo Dulce, og fungerer som en inngangsport til Corcovado nasjonalpark. Den har sin egen flyplass, Puerto Jiménez flyplass.

## Referanser
Afrikamesterskapet i friidrett 2006

**Afrikamesterskapet i friidrett 2006** var det 15. Afrikamesterkapet i friidrett, det ble avviklet i Bambous på Mauritius i perioden 9. til 13. august 2006. Det var andre gangen som mesterskapet ble arrangert på Mauritius, første gangen var 1992.
## Medaljer

## Deltakerland

* (20)
* (8)
* (13)
* (7)
* (4)
* (14)
* (7)
* (4)
* (23)
* (2)
* (20)
* (11)
* (1)
* (36)
* (1)
* (3)
* (4)
* (2)
* (10)
* (6)
* (1)
* (8)
* (33)
* (25)
* (6)
* (6)
* (32)
* (5)
* (20)
* (3)
* (14)
* (1)
* (2)
* (2)
* (53)
* (4)
* (2)
* (1)
* (12)
* (4)
* (4)
* (4)

## Resultater
### Menn

### Damer

## Eksterne lenker
* Alle resultater
* Confederation of African Athletics
* Association Mauricienne d'Athlétisme amateur
* Offisiell resultatrapport
Afrikamesterskapet i friidrett 2004

**Afrikamesterskapet i friidrett 2004** var det 14. Afrikamesterkapet i friidrett, det ble avviklet i Brazzaville i Republikken Kongo i perioden 14. til 18. juli 2004.
## Tabell

## Resultater
### Menn

### Kvinner

## Eksterne lenker
*Medalists - GBR Athletics
*Delvise resultater
Dunérbukta

**Dunérbukta** er en 2-3 km bred bukt på vestsiden av Storfjorden, i Sabine Land på Spitsbergen, Svalbard. Bukta avgrenses i nord av Kapp Johannesen under Domen (281 m), og i sør av Skjolddalen under Væringen (585 m). I botnen av bukta munner Ulvebreen ut i havet. Fjellsidene er bratte, men relativt lave med flate platåer. 

Fangstmannen Hilmar Nøis holdt til i denne bukta når han jaktet i Storfjorden. Bukta er oppkalt etter Nils Christofer Dunér (1839–1914), en svensk astronom og arktisk forsker.

## Eksterne lenker
*
Bine Rogelj

**Albin «Bine» Rogelj** (født 20. februar 1929 i Ljubljana, død 3. februar 2023) var en slovensk karikaturtegner, kunstmaler og skihopper. Han var fra 1953 ansatt i avisen *Pavliha*, og ble uteksaminert fra Kunsthøyskolen i Ljubljana i 1955. Han ble tildelt Prešeren-prisen i 1970.

I skihopping konkurrerte han for Jugoslavia. Han ble nummer 23 både i VM i Falun i 1954 og OL i Cortina d'Ampezzo i 1956. I den tysk-østerrikske hoppuka 1953/54 ble han nummer 10 sammenlagt, med femteplass i Oberstdorf som beste plassering i enkeltrenn.

## Referanser


## Kilder
* Galerija Prešernovih nagrajencev Kranj: Bine (Albin) Rogelj (besøkt 29. august 2011)
* Sports Reference: Albin Rogelj  (besøkt 29. august 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Agardhbukta

**Agardhbukta** er en 9 km bred bukt på vestsiden av Storfjorden, mellom Heer Land og Sabine Land på Spitsbergen, Svalbard. Bukta avgrenses i nord av Revnosa under Agardhfjellet (586 m), og i vest av Kapp Dufferin under Rjurikfjellet (630 m). I botnen av bukta renner den 15 km lange Agardhelva ut via den 2-9 km brede Agardhdalen, med kilder i Sveigbreen, Elfenbeinbreen og Isrosa. Fjellsidene er bratte. 

Bukta er oppkalt etter Jacob Georg Agardh (1813–1901), en svensk vitenskapsmann.

## Referanser
Jardar Seim

**Jardar Seim** (født 19. mai 1943 i Oslo) er en norsk historiker, forfatter og lektor. Han har skrevet bøker om Øst-Europas historie.

Seim studerte historie, norsk og rumensk ved Universitetet i Oslo og Lunds universitet og ble *[[cand. philol.]]* i 1971. Fra 1971 til 1975 var han lektor ved Volda gymnas, og fra 1983 til 2008 ved Ski videregående skole. Fra 1983 til 2002 underviste han dessuten i østeuropeisk historie ved Universitetet i Oslo.

## Bibliografi
* *Øst-Europas historie* (1994)
* *Øst-Europa etter murens fall* (1999)

## Referanser


## Eksterne lenker

* Forfatterside ved ''Store norske leksikon''
Mohnbukta

**Mohnbukta** er en 3 km bred bukt på nordvestsiden av Storfjorden, i Sabine Land på Spitsbergen, Svalbard. Bukta avgrenses i nord av Teistpynten under Teistberget (425 m), og i sør av enden av morenen under Kroghfjellet (585 m). I botnen av bukta munner Hayesbreen ut i havet. Fjellsidene er bratte. 

Bukta er oppkalt etter Henrik Mohn (1835–1916), en norsk meteorolog og forsker.

## Eksterne lenker
*
Kvalvågen

**Kvalvågen** er en 8 km bred bukt på vestsiden av Storfjorden, mellom Heer Land, Nathorst Land og Torell Land på Spitsbergen, Svalbard. Bukta avgrenses i øst av Boltodden under Zingerfjella (652 m), og i sør av neset under Kostrinskijfjellet. 

I botnen av bukta munner Strongbreen ut i havet. Fjellsidene er bratte i øst. 

## Eksterne lenker
*
Tone Dečman

**Tone Dečman** (født 26. juni 1913 i Ljubljana, død 1989) var en slovensk kombinertløper som konkurrerte for Jugoslavia. Han ble nummer 34 av 46 fullførende deltakere i OL i Garmisch-Partenkirchen i 1936. I 1934 satte han slovensk lengderekord i skihopping med 55 meter i Bled.

## Referanser


## Kilder
* Sports Reference: Tone Dečman  (besøkt 29. august 2011)
* Liste over slovenske skiflygingsrekorder og bakkerekorder i Planica (slovensk)

## Eksterne lenker
*
Inglefieldbukta

**Inglefieldbukta** er en 3 km bred bukt på vestsiden av Storfjorden, i Heer Land på Spitsbergen, Svalbard. Bukta avgrenses i nord av Blokkøyra-morenen under Rjurikfjellet (573 m), og i sør av enden av morenen før Teiknarneset under Arnesenbreen. I botnen av bukta munner Inglefieldbreen ut i havet. Fjellsidene er bratte i nord, i sør er det breelv-morener som stikker ut i havet som et utskutt delta. 

Bukta er oppkalt etter Sir Edward Augustus Inglefield (1820–94), en britisk marineoffiser og oppdager.

## Eksterne lenker
*
Isbukta

**Isbukta** er en 8 km bred bukt på sørvestsiden av Storfjorden, i Sørkapp Land på Spitsbergen, Svalbard. Bukta avgrenses i vest av Vasil'evbreen og i sør av neset nord for fjellet Dumskolten (624 m). I botnen av bukta munner også Sørkappfonna ut i havet. Fjellsidene er lite bratte og isen går stort sett helt ut i havet langs hele bukta. 

Langs Vasilievbreen i vest er det en severdig brefront som crusieskip trafikkerer. I nord strekker en moreneseg ut i bukta, i form av øya Morenetangen. Ismengden avgjør om denne er forbundet med isen som en tange, eller frigjort som en øy. Sommerstid kan man se isbjørn rundt bukta. Det er bare et lite fuglefjell i sør.

## Eksterne lenker
*
Sommerfeldtbukta

**Sommerfeldtbukta**, eller **Sommerfeltbukta**, tidligere også kalt *Kiel Bay*, er en 3–4 km bred bukt på sørvestsiden av Sørkapp Land på Spitsbergen, Svalbard. Bukta ligger mellom Spitsbergen og Sørkappøya, med Øyrlandsodden i vest og Sørneset under det majestetiske Kistefjellet (665 moh.) i øst. I botnen av bukta når sletta Øyrlandet ut i havet fra vest, mens sletta Sørflya fortsetter sørøstover langsmed Kistefjellet. Fjellsidene er bratte bare i øst, mens flya i vest og nord er helt flat. 

Stedet er oppkalt etter den norske presten og botanikeren Søren Christian Sommerfelt (1794–1838), som forsket på det plantematerialet som geologen B. M. Keilhau brakte med herfra i 1827.

Sysselmannen på Svalbard har en oppsynshytte ved siden av «Trondsenhuset» ved Skjemmeneset i sørøst. 

I 1973 ble området innlemmet i Sør-Spitsbergen nasjonalpark.

## Historie
I den norske fangstperioden på 1900-tallet var området en del av Fangstfelt nummer 1 (Sørkapp). I 1908 opprettet Petter Trondsen sin ekspedisjon en hovedstasjon («Hagerups Hus») langt nordøst på Sørkappøya, som ble til bistasjon da ny hovedstasjonen «Trondsenhuset» ble bygd ved Skjemmeneset under Kistefjell, ved det østlige innløpet til Sommerfeldtbukta. Hytta på Sørkappøya var forfallen allerede på 1930-tallet og var da brukt av Johan Hagerup. 

Det ble også opprettet en bistasjon på Skjerodden ytterst på Øyrlandsodden ved det vestlige innløpet til bukta, kalt «Øyrlandshytta». 

## Referanser


## Eksterne lenker
* Oppslag i Stadnamn på Svalbard (med kart) - Norsk Polarinstitutt.
* Norsk fangsthytte *Trondsenhuset*, beskrivelse i Riksantikvarens kulturminnesøk.
* Norsk fangsthytte *Øyrlandshytta*, beskrivelse i Riksantikvarens kulturminnesøk.
* Kulturminneplan for Svalbard 2000-2010
Thorvald Minde

**Thorvald Minde** (1904&ndash;1982) var en norsk friidrettsutøver og langdistanseløper. Han representerte Harestuen og Torshaug IF.

Andersen vant fem norgesmesterskap og ble tildelt kongepokalen i 1928 etter dobbeltseieren på 5&nbsp;000 og 10&nbsp;000 meter.

## Medaljer i norske mesterskap
Minde har 8 NM-titler, og 18 medaljer totalt.

## Referanser
Stormbukta

**Stormbukta** er en 3-4 km bred bukt på sørvestsiden av Sørkapp Land på Spitsbergen, Svalbard, innenfor grensene av Sør-Spitsbergen nasjonalpark. Bukta ligger mellom lavsletta Øyrlandet i sør og Hilmarfjellet (825 m) i nord. I botnen av bukta når Øyrlandet ut i havet på flya i sør, ellers går lengre nord Olsokbreen helt ut i sjøen. Fjellsidene er bratte bare i nord, mens flya i sør er helt flat.

Sammen med de tilgrensende områdene Sørkapp fuglereservat og Sørkapplandet ble bukta i 2011 utpekt som ramsarområde.

Stedet er oppkalt etter den norske flygeren Erik Storm (1904–36).

Den norske fangsthytta kalt Hilmarhytta lå her, det var en bistasjon under Camp Erna som lå ved Hornsundets utløpt lengre nord.

## Se også
*Liste over ramsarområder i Norge

## Eksterne lenker
*
Umm Qais

**Umm Qais** (arabisk أم قيس‎) er det nåværende navnet på den historiske hellensk-romerske byen **Gadara** (hebraisk *Gad´a-ra*, gresk Γάδαρα). Gadara var en av byene i Dekapolis.

Den historiske byen Gadara er en arkeologisk plass i det nordlige Jordan ca. 110 km nord for hovedstaden Amman i provinsen Irbid.
Dion (Dekapolis)

* *For den antikke greske byen, se *Dion (Hellas)*
.
*'Dion*' (alternativt *Adun*,*Dium*,  *Idoun*, *Aydoun* eller *Capitolias'') er navnet på en antikk by i Koilesyria som var et medlem av Dekapolis (en løs sammenslutning av byer) i den klassiske tid. Den nøyaktige lokaliseringen av byen er fortsatt omdiskutert.

En mulighet er at den lå samme stedet som Tell el-Ashari ved Tafas i det moderne Syria.

En sikkert feilaktig antagelse er at den lå det sted som nå heter Beit Ras i Jordan. En annen antagelse er at den var nær stedet Al Hisn, i dag kjent som Aydoun, rundt byen Irbid i Jordan, ca 85 km nord for hovedstaden Amman.

Så helt sikkert hvor byen lå, er det ikke. Ifølge Ptolemeus lå den mellom Pella og Gadara og ganske nær den (dermed i Jordan), men dens latitude var svært usikker. Josefus gjengir Pompeius' marsj på midten av 60-årene e.Kr. gjennom området, og skriver at han kom fra Damaskus via Dium til Pella, og dermed måtte Dium ligge nord for Pella. Ruinene av Tell Ashari passer med hvordan en liten gresk by kunne legges på og rundt om en liten høyde. Et teater høyt over Jarmoukelvens ravine er dessverre i dårlig forfatning grunnet senere borgerkrig. Men det er mange forhold som taler for at Tell Ashari er stedet for Dion. 

## Referanser
Irbid

**Irbid** (arabisk: إربد‎), tidligere kjent som *Arabella* eller *Arbela*, er hovedstaden og den største byen i Jordans guvernement Irbid. Det er også den nest største storbyen i antall innbyggere i Jordan etter Amman med en befolkning på rundt 660 000 mennesker. Irbid ligger nord i Jordan, rundt 70&nbsp;km nord for Amman på den nordlige ryggen av fjellområdet Gilead, og på samme avstand fra Pella, Beit Ras (Capitolias), og Umm Qais.

Byen er et betydelig transportknutepunkt mellom Amman, Syria i nord og Mafraq i øst. Det er også lokalisert flere skoler og universitet i regionen Irbid, blant de mest fremste er Jordans universitet for vitenskap og teknologi, og Yarmouk-universitet.

## Historie
Gjenstander og graver i området viser at Irbid har vært befolket siden bronsealderen. Levninger av keramikk og steinmurer funnet ved Tell Irbid har blitt datert til rundt 3200 f.Kr. I den hellenistiske perioden var Irbid, da kjent som Arabella, et betydelig handelssenter. Før islams erobring var Arabella kjent for å produsere blant de beste vinene i den antikke verden. Området hadde en meget fruktbar jord og et moderat klima som gjorde det mulig å kultivere vindruer av høy kvalitet. Etter islam ble dominerende måtte denne produksjonen opphøre. Med den muslimske erobringen ble byen omdøpt til Irbid, og den sentrale produksjonen ble snart endret fra vin til olivenolje. Hvete var også et viktig produkt i området.

Irbid er også kjent for å være nært stedet for det avgjørende slaget ved Yarmouk som ble utkjempet ved breddene av elven Jarmuk, rundt 30&nbsp;km nord for byen. Slaget ble utkjempet mellom det islamske kalifatet ledet av Umar og Østromerriket. Resultatet førte til at de bysantinske hærene trakk seg tilbake og begynnelsen på den voldsomme ekspansjonen islamske kalifatet.

## Dagens Irbid
Irbid utgjør i dag kombinasjonen av en travel provinsiell by i Midtøsten med et ungdommelig nattliv for en utdannelsesby. Universitetsgaten, som utgjør den vestlige grensen til campus for Yarmouk-universitet, er populær både hos de lokale som de tidvis utenlandske besøkende som besøker de mange restauranter og kafeer.

Selv om byen ikke er en sentral turistområde er det likevel to store museer i Irbid: et museum for jordansk kulturarv og et for naturhistorie, begge innenfor campus av universitet. Irbids strategiske lokalisering i nordlige Jordan gjør det til et egnet sted for de som vil besøke Jordandalen, besøk Umm Qais, Beit Ras, Pella, Ajloun, Umm el-Jimal og andre historiske steder, eller som utgangspunkt for å reise til Syria.

Byens økonomi er basert på tjenestesektoren som er direkte eller indirekte knyttet skoleinstitusjonene i byen. Det er eksempelvis 26 store og små forlag i byen. Antallet internettkafeer er det høyeste i verden og plasserte Irbid i *[[Guinness rekordbok]]*. Irbid er betraktet som Jordans kulturby. Det er også en industrisone (QIZ) i Irbid som drar nytte av frihandelssonen EPZ.

## Referanser


## Eksterne lenker
*
Hambergbukta

**Hambergbukta** er en 8 km bred bukt på sørvestsiden av Storfjorden, mellom Sørkapp Land og Torell Land på Spitsbergen, Svalbard. Bukta avgrenses i øst av Brotneset, og i sør av neset under Hedgehogfjellet (610 m). I botnen av bukta munner Hambergbreen ut i havet. 12 km vestover ligger indre botnen av Hornsund. Fjellsidene er bratte i nord og sør. 

## Eksterne lenker
*
Burgerbukta

**Burgerbukta** er ei bukt på sørsiden av Wedel Jarlsberg Land på Spitsbergen som strekker seg omtrent syv kilometer i nordlig retning fra den indre delen av Hornsund. Den er mellom tre og fire kilometer bred og syv kilometer lang. 

Bukta ligger mellom fjellveggen Sofiekammen i vest og Urnetoppen (813 moh.) i øst og blir delt i Vestre og Austre Burgerbukta av Luciakammen. I botnen av bukta munner Paierlbreen ut i Vestre Burgerbukta og Mülbacherbreen i Austre Burgerbukta. Fjellsidene er bratte. 

Burgerbukta er en del av Sør-Spitsbergen nasjonalpark og er oppkalt etter den østerrikske fotografen Wilhelm Burger som kartla området i 1872.

Neset Minuttøyra i Austre Burgerbukta er oppkalt etter fjernsynsprogrammet *[[Svalbard minutt for minutt]]*.

## Se også
* Samarinvågen
* Brepollen

## Referanser


## Eksterne lenker
* 
* Kart fra den polske forskningsstasjonen
* Cruisehåndboka, informasjon og kart
Adriabukta

**Adriabukta** er en 2–3 km bred bukt i Hornsund på sørsiden av Wedel Jarlsberg Land på Spitsbergen, Svalbard. Bukta er avgrenset av utstikkeren Treskelen med Treskelodden i øst, og fjellet Urnetoppen (813 m) i nord. I botnen av bukta når Urnetoppens bratte fjellside nesten helt ut i sjøen. Området tilhører Sør-Spitsbergen nasjonalpark.

Stedet er oppkalt etter Adriaterhavet.

Her ble det i 1926 oppført en bistasjon ytterst på **«Treskelen»** (Treskelodden) helt sør i bukta, for norsk fangst i det som utgjorde Fagstfelt 3 (Nordre Hornsund). Hytta var helt ødelagt allerede før andre verdenskrig. Det er også en nyere ekspedisjonsbase litt lengre nord innerst i Adriabukta, som ble bygget ved tuften og gravrøysen etter en annen fangststasjon.

## Referanser


## Eksterne lenker
* Stedets oppslag i Stadnamn på Svalbard (med kart) – Norsk polarinstitutt.
* Kart fra den polske forskningsstasjonen
* Cruisehåndboka, informasjon og kart 
* Norsk fangsthytte, beskrivelse i Riksantikvarens kulturminnesøk.
* Fangsthytte, beskrivelse i Riksantikvarens kulturminnesøk.
* Ekspedisjonslokalitet fra etterkrigstiden, beskrivelse i Riksantikvarens kulturminnesøk.
Brepollen

**Brepollen** er en 6-9 km bred bukt helt innerst i fjorden Hornsund på sørsiden av Wedel Jarlsberg Land og nordsiden av Sørkapp Land på Spitsbergen, Svalbard. Bukta er avgrenset av Treskelen i nordvest og  Samarinvågen i sørvest. I botnen av når Hornbreen under Ostrogradskijfjella (622 m) helt ut i sjøen. Området tilhører Sør-Spitsbergen nasjonalpark.

## Eksterne lenker
* 	
* Kart fra den polske forskningsstasjonen
* Cruisehåndboka, informasjon og kart
Samarinvågen

**Samarinvågen** er en 2 km bred bukt sør i fjorden Hornsund, på nordsiden av Sørkapp Land på Spitsbergen, Svalbard. Bukta er avgrenset av Treskelen i nord, Brepollen i nordøst, og Meranfjellet i øst og Traunkammen i vest. I botnen av bukta når Samarinbreen helt ut i sjøen. Området tilhører Sør-Spitsbergen nasjonalpark.

Stedet er oppkalt etter en russisk sjømann på den svensk-russiske meridianbue-ekspedisjonen.

## Eksterne lenker
* 
* Kart fra den polske forskningsstasjonen
* Cruisehåndboka, informasjon og kart
Dunøyhamna

**Dunøyhamna** er en 1-2 km bred bukt innenfor Dunøyane, sørvest i Wedel Jarlsberg Land på Spitsbergen, Svalbard. Bukta er avgrenset av Dunodden i sørøst og Nottinghambukta i nord. I botnen av bukta når den flate Gåshamnøyra helt ut i sjøen. Området tilhører Sør-Spitsbergen nasjonalpark.

## Eksterne lenker
*
Afrikamesterskap

**Afrikamesterskap** refererer til arrangement som kårer Afrikas beste prestasjon og vinneren blir tildelt tittelen «*afrikamester*», eller «*afrikansk mester*». Mesterskapene er for deltagere fra hele Afrika, og det konkurreres gjerne i en bestemt øvelse eller sport. Mesterskapene kan kåre enkeltpersoner som mestre, men også klubber, bedrifter, organisasjoner eller nasjoner.

*Afrikamesterskap er ikke nødvendigvis årlige arrangement, men arrangeres vanligvis jevnlig. Årlig, annethvert år eller hvert fjerde år er de vanligste intervallene.
*De fleste idretter, eller sporter som er organisert under de ulike afrikanske idrettsforbund, arrangerer afrikamesterskap.
*Afrikamesterskap kan være større arrangement over en helg eller uke, eller de kan arrangeres som cup'er over lengre tid.
*Noen mesterskap krever kvalifisering, enten gjennom egne kvalifiserende arrangement, eller ved resultatbaserte standarder, som kvalifiseringskrav, for deltakelse.

*Det arrangeres afrikamesterskap, og kåres afrikanske mestere også utenom den organiserte idretten.

## Ulike Afrikamesterskap
* Afrikamesterskapet i fotball for kvinner
* Afrikamesterskapet i fotball for herrer
* Afrikamesterskapet i friidrett